Gestoomde sjokoladepoeding | SARIE
Ou treffer: Cremora-tert opgetof!
Gestoomde sjokoladepoeding	deur Barbara Joubert
ń Warm nagereg in die winter bring net soveel vreugde soos roomys op ń sonskyndag. Maak jou mense se harte bly met een van ons maklike gestoomde sjokoladepoeding
Ek het ’n ou metaal-stoompoedingpan gebruik. ’n Groot erdebak sal ook geskik wees. Die volume van die pan of bak moet 2,2 liter wees.
• 120 g (300 ml) kakao
• 600 g (750 ml) suiker
• 375 ml kanola-olie
• 7 ml vanieljegeursel
• 375 ml kookwater
• 125 g frambose (raspberries) vir garnering
• 300 g Bar-One-sjokolade
Sif meel en kakao in mengbak van ’n elektriese menger. Voeg res van bestanddele behalwe frambose by. Klits tot goed gemeng. Spuit ’n stoompoedingpan of erdemengbak met ’n volume van 2,2 liter met kleefwerende kossproei. Gooi beslag in pan tot so 3 cm van die boonste rand. Maak die pan toe met ’n deksel of bedek stewig met foelie. Bind foelie vas met tou om te keer dat daar stoom in die pan ingaan. (As die beslag te veel is, kan jy die oortollige in klein koekpannetjies gooi en by 180 °C bak tot gaar.) Plaas ’n kleinbordjie onderstebo in ’n groot kastrol waarin die stoompoedingpan pas. Plaas pan in kastrol en vul met kookwater tot halfpad teen pan se wand op. Plaas op stoofplaat en laat prut sowat 2 uur. Toets met dun toetspen om seker te maak dis gaar. Keer versigtig uit op opdienbord.
Bar-One-sous Sny sjokolade in blokke. Plaas saam met room in ’n kastrol. Laat smelt oor lae hitte en roer af en toe. Gooi van die sous oor die poeding en garneer met frambose. Sit res van sous saam voor.
Laai jou inkopielys af as ’n JPEG of PDF.
Gestoomde sjokoladepoedingFOTO Micky Hoyle
Ek het geen probleem om te erken dat ek mal is oor die bekende Cremora-tert nie! Hy is heerlik en tuis op my tafel. Ek dollie dit graag op met vars vrugte en regte vanieljesaadjies. Gee dié tert jou eie …